Folkemusikprisen på Skagen Festival går i år til den irske folk-kunstner Eleanor Shanley. Hun var første gang gæst på festivalen i 1998, og har sidenhen gæstet festivalen flere gange og har været med i forskellige musikalske konstellationer. Eleanor Shanley turnerer tit i Danmark, og har de sidste par år turneret med duoen Paul Kelly og Frankie Lane. På de mange turnere har hun fået et stort og trofast publikum. Publikummet holder af Eleanor Shanleys historier om musikken og hendes engagerede sceneoptræden. Syv plader som solist er det blevet til igennem tiden, og derudover har Eleanor Shanley haft mange gæsteoptrædener hos andre kunstnere. Folkemusikprisen bliver overrakt til hende den 5. juli ved en koncert i Skagen Kultur- og Fritidscenter.

Referat:
Da bestyrelsen for Skagen Festival skule vælge, hvem der skulle have årets Folkemusikpris, var det ikke et svært valg. Det blev den irske folk-kunstner Eleanor Shanley, der har været gæst på festivalen i mange år.